6.Francija je vlogo vložila na podlagi meril za pomoč iz člena 4(1)(a) uredbe o ESPG, ki zahteva najmanj 500 delavcev, ki so postali presežni v referenčnem obdobju štirih mesecev v podjetju v državi članici, vključno z delavci, ki so postali presežni pri dobaviteljih in proizvajalcih v poproizvodni fazi, ter/ali samozaposlenimi osebami, ki so opustile dejavnost.

5.Vloga se nanaša na 2 132 delavcev, ki so postali presežni v podjetju MoryGlobal SAS. To podjetje je delovalo predvsem v gospodarskem sektorju, razvrščenem v oddelek 49 (Kopenski promet in cevovodni transport) NACE Rev. 2 ter v oddelek 52 (Skladiščenje in spremljajoče prometne dejavnosti) NACE Rev. 2. Do odpusta delavcev v podjetju MoryGlobal SAS je prišlo na celotnem ozemlju celinske Francije. Lokacije z največjimi števili se nahajajo v naslednjih regijah na ravni NUTS 2:

4.Francija je vlogo EGF/2015/010 FR/MoryGlobal vložila 19. novembra 2015, tj. v dvanajstih tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila 1. decembra 2015 in od Francije zahtevala dodatne informacije 3. decembra 2015, tj. v roku dveh tednov od datuma vložitve vloge. Te dodatne informacije so bile predložene v šestih tednih. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 7. aprila 2016.

1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG).

Upravičeni prejemniki

9.Poleg že navedenih delavcev je med upravičenimi prejemniki še 39 delavcev. Ti delavci so postali presežni po koncu referenčnega obdobja in ugotoviti je mogoče jasno vzročno povezavo z dogodkom, ki je povzročil odpuste v referenčnem obdobju.

10.Skupno število upravičenih prejemnikov je 2 132.

Povezava med presežnimi delavci ter svetovno finančno in gospodarsko krizo, ki jo obravnava Uredba (ES) št. 546/2009

11.Da bi dokazala povezavo med presežnimi delavci ter svetovno finančno in gospodarsko krizo, ki jo obravnava Uredba (ES) št. 546/2009, Francija trdi, da je podjetje MoryGlobal delovalo na področjih kurirskih storitev, tovornega prometa in dostave, skladiščenja in najema povezanih materialov ter te storitve zagotavljalo tako v Franciji kot v tujini.

12.Zaradi svetovne finančne in gospodarske krize se je cestni prevoz blaga z vozili z maso več kot 3,5 ton med letoma 2007 in 2012 zmanjšal za 13,7 % v EU in za 21 % v Franciji (Eurostat). Ta upad je sledil splošnemu zmanjšanju fizične proizvodnje v Evropi in sektor cestnega prometa v Evropi si še ni opomogel od znatnega zmanjšanja dejavnosti, ki ga je leta 2009 utrpel zaradi gospodarske krize. Leta 2014 je dejavnost cestnega tovornega prometa ostala več kot 10 % manjša kot pred krizo.

13.Zaradi zmanjšanja količine tovora je v sektorju izbruhnila cenovna vojna, ki je skupaj s povečanjem različnih stroškov (bencina, plač, materialov) vodila v neprekinjeno zniževanje marž in vrsto izgub v sektorju v Franciji od leta 2007.

14.Temu je sledil nov val stečajev v sektorju cestnega prevoza blaga, ki naj bi se po ocenah francoske centralne banke med letoma 2007 in 2013 povečal za 35 % na letni ravni.

15.Do zdaj so bile za sektor kopenskega prometa in cevovodnega transporta vložene tri vloge za sredstva iz ESPG: ta vloga, vloga EGF/2014/017 FR/Mory-Ducros in vloga EGF/2011/001 AT/Nieder- und Oberoesterreich, ki vse temeljijo na svetovni finančni in gospodarski krizi.

Dogodki, ki so povzročili odpuste in opustitev dejavnosti

16.Razloga za te odpuste sta stečaj in zaprtje družbe.

17.Sedanje težave podjetja MoryGlobal segajo v leto 2012/2013. Takrat je bilo podjetje znano kot Mory-Ducros. Mory-Ducros je novembra 2013 razglasil plačilno nesposobnost in začel se je postopek likvidacije. Zaradi odsotnosti pripravljenih kupcev in na zahtevo francoskih organov je eden od delničarjev podjetja Mory-Ducros Arcole Industrie v imenu novega podjetja MoryGlobal, ki je bilo ustanovljeno za prevzem dela poslov podjetja Mory-Ducros in ponovnega zaposlovanja dela njegove delovne sile (2 192 od 4 911 delavcev), predstavil ponudbo za prevzem podjetja Mory-Ducros.

18.MoryGlobal se je od svoje ustanovitve soočal z nadaljnjimi izzivi, kot so stalno slabšanje stanja na trgu prenosa sporočil hkrati z zmanjšanjem obsega cestnega prevoza blaga med 3 in 5 % leta 2014, kar je vodilo v stalni pritisk na cene in težavno družbeno okolje. Ti izzivi so vodili do izgub v višini 27,1 milijona EUR v obdobju med februarjem in septembrom 2014, s še večjimi izgubami, napovedanimi za konec leta 2014 (43 milijonov EUR), ter sčasoma v bankrot in zaprtje družbe.

19.Gospodarsko sodišče v Bobignyju je 10. novembra 2014 začelo postopek za sporazumno poravnavo dolgov upnikov. Konec januarja 2015 je bil MoryGlobal v fazi ustavitve plačil. Podjetje bi potrebovalo 8,5 milijona EUR v gotovini, njegova kratkoročna sredstva pa niso bila dovolj, da bi pokrila znesek kratkoročnih obveznosti, zlasti do podizvajalcev, brez katerih dejavnost podjetja ni bila več mogoča. Tako je 10. februarja 2015 podjetje MoryGlobal pri gospodarskem sodišču v Bobignyju vložilo razglasitev plačilne nesposobnosti, sodišče pa je začelo ustrezne sodne postopke. Družba je 17. marca 2015 vložila zahtevo za likvidacijo, ker ni mogla zagotoviti polnega izplačila plač. Gospodarsko sodišče v Bobignyju se je odločilo za prisilno likvidacijo z nadaljevanjem dejavnosti do 30. aprila 2015 za potrebe postopka kolektivnega odpusta.

20.To je nadaljnja vloga v podporo delavcem podjetja Mory-Ducros, ki so se premestili v podjetje MoryGlobal.

Pričakovani učinek odpustov na lokalno, regionalno ali državno gospodarstvo in zaposlenost

21.Do odpustov je prišlo v 22 departmajih v celotni celinski Franciji. Odpusti imajo znaten negativen učinek na regionalna gospodarstva, zlasti ker se ista ozemlja še vedno stežka spopadajo z delavci, ki so postali presežni pred letom dni v podjetju Mory-Ducros, in to ob vedno večji brezposelnosti v celinski Franciji (leta 2015 je bila stopnja brezposelnosti za 3 odstotne točke višja kot leta 2008, ko se je začela gospodarska in finančna kriza). Poleg tega imajo nekatere prizadete regije stopnje brezposelnosti nad nacionalnim povprečjem, npr. Nord-Pas de Calais-Picardie (+ 2,5 odstotne točke) in Provence-Alpes-Côte d'Azur (+ 1,5 odstotne točke).

Ciljni prejemniki in predlagani ukrepi

Ciljni prejemniki

22.Pričakuje se, da bodo v ukrepih sodelovali vsi presežni delavci (2 132). Razčlenitev teh delavcev po spolu, državljanstvu in starostni skupini: